פלורנס אמילי קרלייל

פלורנס אמילי קרלייל (באנגלית : Florence Emily Carlyle ; ‏ 24 בספטמבר 1864 – 2 במאי 1923 ) הייתה ציירת דיוקנאות קנדית. יצירותיה מוצגות באוסף של הגלריה הלאומית של קנדה. פלורנס קרלייל נולדה ב-24 בספטמבר 1864 בגאלט, מערב קנדה, לאמילי יומנס קרלייל וויליאם קרלייל. פלורנס, הייתה השנייה מבין שבעה ילדים. בשנת 1871 עברה משפחת קרלייל לוודסטוק, אונטריו, שם עבד אביה, ויליאם קרלייל, כמפקח מחוז אוקספורד של בתי הספר. בזמן שהתגוררה בוודסטוק, אמילי יצרה סטודיו לאמנות לילדים מקומיים שהיו מעוניינים לפתח את כישוריהם האמנותיים בהדרכת אמנים. אמילי חשה בכישרון האמנותי של בתה, וסידרה לפלורנס שיעורי ציור עם ויליאם ליס ג'אדסון. דודו של ויליאם היה ההיסטוריון והפילוסוף הסקוטי תומאס קרלייל. בשנת 1883 פלורנס ואחותה הצעירה, ליליאן, הציגו כמה מיצירותיהן במחלקת הנשים של התערוכה התעשייתית של טורונטו. התערוכה הזו היא שהעניקה לפלורנס הכרה נרחבת כשהנסיכה לואיז ובעלה, המרקיז מלורן, רכשו את אחד מציוריה ״חבצלות לבנות״ שצוירה על חרסינה. אירוע זה זכה לסיקור נרחב על ידי הגלוב, דיילי מייל והעיתון של וודסטוק באותה עת. לאחר שהבינה שהיא צריכה לצאת לאירופה כדי לפתח עוד יותר את כישוריה האמנותיים, קרלייל בת ה-26 עברה לפריז, ב-3 בנובמבר 1890. קרלייל נסעה לפריז עם המנטור האמנותי שלה, פול פיל, אחותו מרגרט פיל ואביהן ג'ון פיל. עם הגעתה הראשונה לפריז, קרלייל התקשתה למצוא אקדמיה אמנותית שמקבלת נשים ולא הפרידה בין גברים לנשים בשיעורים. בהתחלה קרלייל למדה באקדמיה ז'וליאן, אך לאחר מחלוקת עם ויליאם אדולף בוגרו, היא עברה לאקדמיה הפחות יוקרתית. ב־1892 קרלייל חזרה לאקדמיה ז'וליאן כדי לסיים את לימודיה. בשנת 1893 היא הציגה את הציור שלה ״אשה הולנדית״ בסלון של אגודת האומנים הצרפתית, שם הוא זכה לתשומת לב חיובית. קרלייל חזרה לוודסטוק, שם משפחתה עדיין התגוררה בשנת 1896. היו לה אולפנים בלונדון ובוודסטוק, ובשנת 1897 הפכה לאישה הראשונה שנבחרה לשותפה באקדמיה המלכותית הקנדית. בשנת 1899, היא הקימה סטודיו בניו יורק. בשנת 1904, ציור השמן שלה "המריבה״ נבחר להופיע בתצוגה הקנדית ב״תערוכת הרכישה של לואיזיאנה״, שם זכתה במדליית כסף. העיתון "מונטריאול גאזט" תיאר את הציור הזה כ"יצירה חזקה המתארת ריב עם מאהב", ושיבח את ביצועו כ"חיתוך ברור והחלטי." בעשרים השנים האחרונות לחייה בילתה בקרובורו, סאסקס, אנגליה, שם היא ובת זוגה, ג'ולייט הייסטינגס, קנו קוטג' אנגלי. קרלייל מתה בקרובורו באביב 1923. יצירותיה מוצגות באוסף של גלריית האמנות וודסטוק בוודסטוק, אונטריו (55 יצירות). מדיה וקבצים בנושא פלורנס אמילי קרלייל בוויקישיתוף Murray, Joan (2004). Florence Caryle: Against All Odds. London and Woodstock: Museum London and the Woodstock Art Gallery. pp 11 McGirr, Katelyn. "Florence Carlyle An Artist Biography". RiverBrink Art Museum Blog. Archived from the original on 29 July 2017 Butlin, Susan (2009). The Practice of her Profession: Florence Carlyle, Canadian Painter in the Age of Impressionism. Kingston, ON: McGill-Queen's University Press pp 13 Campbell, Claire (Spring 2010). "Review of The Practice of Her Profession: Florence Carlyle, Canadian Painter in the Age of Impressionism" (PDF). Journal of Historical Biography. 7: 182–185. Archived (PDF) from the original on 27 March 2014 Butlin, Susan (2009). The Practice of her Profession: Florence Carlyle, Canadian Painter in the Age of Impressionism. Kingston, ON: McGill-Queen's University Press. pp 22 Butlin, Susan (2009). The Practice of her Profession: Florence Carlyle, Canadian Painter in the Age of Impressionism. Kingston, ON: McGill-Queen's University Press. pp. 23 Butlin, Susan (2009). The Practice of her Profession: Florence Carlyle, Canadian Painter in the Age of Impressionism. Kingston, ON: McGill-Queen's University Press. pp. 36 Butlin, Susan (2009). The Practice of her Profession: Florence Carlyle, Canadian Painter in the Age of Impressionism. Kingston, ON: McGill-Queen's University Press. pp.69 Farr, Dorothy; Luckyj, Natalie (1975). From Women's Eyes: Women Painters in Canada. Kingston: Agnes Etherington Art Centre. p. 26. "Art exhibition: Annual display of Royal Canadian Academy opens at the art gallery". The Gazette. 18 March 1904. p. 6. "Florence Carlyle". woodstockartgallery.pastperfectonline.com. Woodstock Art Gallery ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פלורנס אמילי קרלייל".